ร้านอาหารญี่ปุ่น ZEN สาขาสยามสแควร์วัน ตั้งอยู่ชั้น 4 ติดกับร้านไมเซน ร้านไม่ใหญ่มาก เหมือนสาขาอื่นๆ ที่เคยไปทานมา เมนูอาหารสุดคุ้มติดอยู่หน้าร้านดึงดูดให้เข้ามาทานเป็นอย่างมาก 3 เมนูสุดคุ้มในราคาเพียง 159+++ บาท อย่างเช่น ชุดไก่ย่างซีอิ้ว ชุดหมูทอดเกล็ดขนมปัง และปลาแซลมอนยำไทย และอีก 2 เมนูปลาแซลมอนในราคาเดียว 259+++ บาท กับข้าวปั้นหน้าปลาแซลมอน และชุดปลาแซลมอนย่างซีอิ้ว เฉพาะวันธรรมดา จันทร์ - ศุกร์ เวลา10.00 - 17.30 น. ถึงวันที่ 30 เมษายน 2559

- ชุดไก่ย่างซีอิ้ว จานละ 159+++ บาท จากราคาปกติ 180+++ บาท มาเสริฟพร้อมข้าวญี่ปุ่นและเครื่องเคียงเป็นปลาทอด กิมจิ และซุป อร่อยไม่เคยเปลี่ยนเลยสำหรับเมนูไก่ย่างซีอิ้ว ไก่ย่างหนังกรอบเนื้อนุ่มอร่อย รสชาติซีอิ้วออกเค็มหวานกำลังดี ผักสลัดสดราดด้วยน้ำสลัดเข้มข้นอร่อยจนอยากเบิ้ลอีกจาน 

- ยำไทยปลาแซลมอน มาเสริฟจานใหญ่ ผักสดเต็มจานแซลมอนหั่นชิ้นลูกเต๋าไม่เล็กไม่ใหญ่ เนื้อหวานสดอร่อย รสชาติน้ำยำออกสมุนไพรตะไคร้ไงเงี้ยมากมาย ไม่เผ็ดจัด อร่อยทานคู่กับผักสลัดสกกรอบอร่อยเพลินดีมากๆ ในราคาสุดคุ้มเพียง 159+++ จากราคาปกติ 295++ บาท คร้า

ราคาอาหารยังไม่รวมค่าบริการอีก 10% นะจ๊ะ